Olivia de Havilland
Store norske leksikon,Kunst og estetikk,Film, TV og teater,Film og TV,Europeisk film og TV,Europeiske filmskuespillere
Olivia de Havilland var en britisk-amerikansk skuespiller, og et av Hollywoods store navn fra slutten av 1930-årene. Hun spilte en rekke allsidige roller, og vant to Oscar-priser og to Golden Globe.
Fra debut til stjernestatus Hun var elev av Max Reinhardt, og filmdebuterte i dennes og William Dieterles versjon av A Midsummer Night's Dream (1935; som Hermia). Etter å ha spilt romantiske heltinneroller blant annet mot Errol Flynn i The Adventures of Robin Hood (Robin Hoods eventyr, 1938) og Elizabeth and Essex (Dronningens elsker, 1939), styrket hun sin stjernestatus som Melanie Hamilton i Gone with the Wind (Tatt av vinden, 1939). Hun ble Oscar-nominert for den birollen, og for sin hovedrolle i Hold Back The Dawn (1941). Prisvinnende roller de Havilland kunne også fremstille ubalanserte sinn, som i To Each His Own (Hennes egen sønn, 1946; Oscar-pris), The Snake Pit (Hennes annen verden, 1948; Oscar-nominasjon) og The Heiress (Arvingen, 1949; Oscar-pris og Golden Globe). Hun innledet en Broadway-karriere i slutten av 1940-årene, men fra 1970-tallet virket hun mest innen TV.Hun ble født i Tokyo av britiske foreldre, og vokste fra 1919 opp i Saratoga i California sammen med søsteren Joan Fontaine. I juni 2017, da hun var 100 år gammel, ble hun adlet som den eldste kvinnen noensinne, og kunne kalle seg dame Olivia de Havilland. Les mer i Store norske leksikon film i USA Hollywood filmens historie